62021CO0777_INF
Unionin tuomioistuimen määräys (kahdeksas jaosto) 19.10.2022 – Comune di Portici
(asia C-777/21) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – SEUT 49 artikla – Sijoittautumisvapaus – SEUT 56 artikla – Palvelujen tarjoamisen vapaus – Tieliikenne – Moottoriajoneuvojen rekisteröinti ja verotus – Jäsenvaltiossa rekisteröity ajoneuvo – Rekisteröintijäsenvaltiossa ja toisessa jäsenvaltiossa asuva kuljettaja – Jäsenvaltion säännöstö, jossa asetetaan henkilöille, jotka ovat asuneet sen alueella yli 60 päivää, kielto kuljettaa tässä jäsenvaltiossa ajoneuvoa, joka on rekisteröity ulkomailla)
Henkilöiden vapaa liikkuvuus – Sijoittautumisvapaus – Rajoitukset – Kansallinen säännöstö, jossa asetetaan itsenäisille ammatinharjoittajille, jotka ovat asuneet sen alueella yli 60 päivää, kielto kuljettaa tässä jäsenvaltiossa ajoneuvoa, joka on rekisteröity toisessa jäsenvaltiossa – Ajoneuvo, jota ei ole ensisijaisesti tarkoitettu käytettäväksi ensimmäisessä jäsenvaltiossa ja jota ei tosiasiallisesti ole käytetty tällä tavoin – Oikeuttamisperustetta ei ole
(SEUT 49 artikla)
(ks. 16–19, 22, 23, 25 ja 31 kohta sekä tuomiolauselma)
Ratkaisu
SEUT 49 artiklaa on tulkittava siten, että sen kanssa on ristiriidassa kansallinen säännöstö, jossa kielletään itsenäistä ammatinharjoittajaa, joka on asunut kyseisessä jäsenvaltiossa yli 60 päivää, kuljettamasta tässä jäsenvaltiossa ajoneuvoa, joka on rekisteröity toisessa jäsenvaltiossa, kun ajoneuvoa ei ole ensisijaisesti tarkoitettu pysyvään käyttöön ensimmäisessä jäsenvaltiossa ja kun sitä ei tosiasiallisesti ole käytetty tällä tavoin.
(
1
)	EUVL C 148, 4.4.2022.